Зачетак Пољске народне армије биле су пољске јединице Црвене армије формиране у СССР од 1943, након прекида дипломатских односа са пољском избегличком владом у Лондону: најпре "дивизија ’Тадеуш Кошћушко’", а затим "1. Пољски корпус" са око 37.000 људи (по ослобођењу Украјине преко 100.000). Ове пољске јединице учествовале су у борбама на Источном фронту, у Варшавском устанку, ослобођењу Пољске и бици за Берлин 1945. До краја рата Пољске јединице Црвене армије имале су преко 300.000 бораца, пруживши тако снажан ослонац комунистичкој револуцији у Пољској.